Ek het in SSN I die dorp se besienswaardighede genoem. Die NG kerk is in die vorige inskrywing gewys. Al die ander kom uit die tuin van ons verblyf.
Vanaf Kaapstad met die N2 ry jy opwaarts. As jy díe voëlverskrikkers sien, hou jy nog ‘n entjie aan en draai regs. Die lemme is om die voëls wat nie skrik nie, fyn te kap. Dis nou alles om die koring te beskerm. Ongelukkig word vlêrmuise ook opgekerf en die onvoorsiene gevolg is ‘n goggaplaag.
As jy nou regs gedraai het, kom jy by ‘n groterige dorp. Hou aan ry, regs is Pick ‘n Pay, links graansilos. Dan ry jy en ry jy en ry jy. As jy die see sien het jy Napier gemis. Draai om en ry terug. Jy kom weer by ‘n groterige dorp. Draai links ry deur die dorp en ry en ry en ry tot jy díe kerk sien. Nou is jy in Napier. Êrens aan die linkerkant is daar ook ‘n begraafplaas – nog een van die besienswaardighede. Later meer oor die besienswaardighede.
Maar voordat jy jou groen kleure wys en te kere gaan oor die wreedheid teenoor voëls, dink aan die duisende voëls en vlermuise wat jaarliks deur “groen” windmeules aan stukke gekap word. Ek wil jou daaroor ook hoor te kere gaan.
Ons weet dat die Son ‘n ster is wat ongeveer 150Milj. kilometer van ons verwyder is. Ons weet dat die Aarde om die Son wentel asook om sy eie as. Ons is ook redelik seker dat die Son nog baie miljoene jare gaan skyn en dat daar weinig kragte is wat die Aarde in sy bewegings kan stuit. Ons verstaan dat die “sonsopkoms” eintlik net die gevolg is van die aswenteling. Weens die uiters onwaarskynlike kans dat ‘n groot meteoriet ons vandag gaan tref, kan ons taamlik seker wees dat die Son môre gaan “opkom”. Indien nie vir jou en my nie, dan ten minste vir die res van die wereld.
Hierdie stuk gaan oor modelle vir fisiese sisteme oftewel fisiese stelsels. Ek sal hier deurgaans verwys na stelsels – verder gaan dit oor modelle in die algemeen en modelle om die klimaat te voorspel in die besonder.